Център (община в Скопие)
Център () е община в състава на град Скопие, столицата на Северна Македония. Намира се в централната и южна част на града, обхваща площад „Македония“, двата бряга на река Вардар и част от планината Водно.

Обществени институции 
Като централна община на град Скопие, а с това и на Северна Македония, на нейната територия се намират най-важните държавни и обществени институции – правителството, Събранието, няколко министерства и много държавни агенции и управления. На територията на общината се намира и ректоратът на Скопския университет „Свети Свети Кирил и Методий“ заедно с няколко негови факултета и кметството на град Скопие.

Площ и население на община Център 
В Община Център живеят 45 412 жители, от които:

Община Център заема площ от 7,52 km2 и има гъстота на населението 6032,18 жители/km2.

Забележителности на община Център 
На територията на общината се намират много културно-исторически паметници и забележителности, които са символ на град Скопие и Северна Македония. Това са Каменният мост и Скопското кале, които са изобразени на герба на град Скопие. Също така в кв. Дебър махала се намират основите на първата македонска гимназия след Втората световна война, църквата „Свети Димитър“ и съборният храм „Свети Климент Охридски“. Според новото териториално деление към Община Чаир е присъединена една от най-старите и най-богатите македонски църкви „Свети Спас“, в която се намират гробът на големия български революционер Гоце Делчев и красиво резбован иконостас.

Квартали в община Център 
На територията на община Център влизат само квартали, които са част от централната урбанизирана част на град Скопие.

Бележки